b'\n_START_ARTICLE_\nOgredje (arhitektura)\n_START_PARAGRAPH_\nEtablatura  (italijansko intavolatura) je nadgradnja preklad in pasov, ki le\xc5\xbeijo vodoravno nad stebri, ki po\xc4\x8divajo na svojih kapitelih.  Entablature so glavni elementi klasi\xc4\x8dne arhitekture in se pogosto delijo na arhitrav (gredni nosilec), friz (ki je lahko okra\xc5\xa1en) in venec (projekcijski \xc4\x8dlen pod pedimentom).  Gr\xc5\xa1ki in rimski templji so nastali na podlagi lesenih konstrukcij, pri \xc4\x8demer se oblika prehoda z lesene na kamnito strukturo imenuje petrifikacija ali okamnitev. _NEWLINE_Struktura entablature se spreminja s tremi klasi\xc4\x8dnimi slogi (redi): dorskim, jonskim in korintskim. V vsakem je sorazmerje delov (arhitrav, friz, venec) dolo\xc4\x8deno s sorazmerjem stebrov. V rimskih in renesan\xc4\x8dnih je obi\xc4\x8dajno pribli\xc5\xbena \xc4\x8detrtina vi\xc5\xa1ine stebra. Razli\xc4\x8dice, ki ne ustrezajo tem razmerjem, so obi\xc4\x8dajno njihova izpeljava._NEWLINE_Enostavna klasi\xc4\x8dna dorska entablatura je preprosta. Arhitrav je najni\xc5\xbeja plast, ki je razdeljena od spodaj navzgor v guto (vzdol\xc5\xbeen pas z utorom za odvod vode), regulo ter tenijo (majhna letev blizu vrha arhitrava). _NEWLINE_V frizu prevladujejo triglifi s tremi navpi\xc4\x8dnimi \xc5\xbelebi\xc4\x8di, lo\xc4\x8denimi z metopami, ki so lahko urejene ali neurejene. V triglifu je na vrhu tenija, ravna, tanka, vodoravna izboklina, ki se kon\xc4\x8da na dnu z okra\xc5\xa1enim  utorom, ki se imenuje guta in spada na vrh arhitrava. Zgornji del triglifa izpolnjuje izboklina na vencu iz entablature. Spodnja  izboklina je okra\xc5\xa1ena z mutulami, ploskvami, ki se praviloma kon\xc4\x8dajo z guto._NEWLINE_Venec je razdeljen na stropno konstrukcijo, korono in cimo. Korona in cima sta glavna dela venca. _NEWLINE_Jonski slog entablature dodaja v arhitrav fascie (friz pod robom strehe), ki so vodoravne izbokline, in dentile (okras pod vencem) \xe2\x80\x93 zobci kot pravokotni ornamenti. _NEWLINE_Korintski slog dodaja veliko bolj bogato okra\xc5\xa1en venec, deljen od spodaj navzgor v: cimo reversa, dentile, ovulo, modilion, kap in cima recta. V modilionu so okra\xc5\xa1eni nosilci, podobni v uporabi kot dentile, vendar pogosto v obliki akantovih listov._NEWLINE_Friz je v\xc4\x8dasih izpu\xc5\xa1\xc4\x8den, na primer na vhodu pri kariatidah v Erehtejon in verjetno ni obstajal kot struktura v templju Diane v Efezu. To so ugotovili tudi v likijskih grobnicah, ki so reprodukcije lesenih konstrukcij v skali in temeljijo na zgodnjem jonskem delu. Entablatura je v bistvu razvoj primitivne preklade, ki se razteza \xc4\x8dez dve podpori in podpira konce stre\xc5\xa1nih \xc5\xa1pirovcev._NEWLINE_Entablature skupaj s sistemom klasi\xc4\x8dnih stebrov je redko najti zunaj klasi\xc4\x8dne arhitekture. Pogosto se uporabljajo za dokon\xc4\x8danje zgornjega dela stene, kjer ni stebrov in \xc4\x8de so bili pilastri (splo\xc5\xa1\xc4\x8deni stebri, ki \xc5\xa1trlijo iz stene) ali prislonjeni stebri. Uporaba entablature ne glede na stebre se je pojavila po renesansi.'